Windows Live Messenger (Αγγλικό Μενού)

Για να ενεργοποιήσω την εφαρμογή:

Μενού Start, επιλογή Programs.

Επιλέγω Windows Live Messenger και πατώ το enter.
Ή κάνω διπλό κλικ στο εικονίδιο.

Στο παράθυρο που ανοίγει γράφω το e-mail μου (πλαίσιο: E-mail address).
Προσοχή, να περιλαμβάνει και το κομμάτι μετά το παπάκι @.

Στο πλαίσιο Password, γράφω τον μυστικό κωδικό μου.

Σημείωση: αν δεν χρησιμοποιώ δικό μου υπολογιστή, καλό θα είναι να προσέξω να ΜΗΝ είναι επιλεγμένα τα κουτιά: Remember me και Remember my password. Το κουτί Sign me in automatically, αν το επιλέξω επιλέγονται αυτόματα και τα δυο πιο πάνω. Αυτό σημαίνει ότι μπαίνω στο λογαριασμό μου μόλις ενεργοποιήσω την εφαρμογή.

Για να βγω από την εφαρμογή:

Θα πρέπει πρώτα να φύγω από το λογαριασμό μου.

Μενού File (κεντρικό παράθυρο)

Επιλογή Sign Out.

Μετά βγαίνω από την εφαρμογή:

Μενού File (κεντρικό παράθυρο)

Επιλογή Close.
Ή Alt και F4.

Για να προσκαλέσω κάποιον και να τον προσθέσω στις επαφές μου:

Μενού Contacts (κεντρικό παράθυρο)

Επιλογή Add Contact

Δακτυλογραφώ το e-mail του ατόμου που θέλω να προσθέσω στις επαφές μου και

Πατώ Enter.

Για να διαγράψω κάποιον από τις επαφές μου:

Μενού Contacts (κεντρικό παράθυρο).

Επιλογή Delete Contact

Επιλέγω την επαφή που θέλω να διαγράψω και πατώ το Enter.
Αν θέλω να σβηστεί οριστικά η επαφή από τον λογαριασμό μου, επιλέγω το κουτάκι δίπλα από το Also Block This Contact, πατώντας το διάστημα.

Αποστολή άμεσου μηνύματος:

Ενεργοποιώ τη λειτουργία Virtual Focus (num pad πλην).

Με το κάτω βέλος μετακινούμαι και ακούω ποιες επαφές είναι κάτω από το: «Συνδεδεμένος αυτή τη στιγμή» (κεντρικό παράθυρο).

Επιλέγω την επαφή που θέλω να στείλω άμεσο μήνυμα και πατώ δυο φορές το διάστημα.

Γράφω το μήνυμα και πατώ Enter.

Περιμένω την απάντηση.

Για να ακούω τις απαντήσεις στη συνομιλία –διαχείριση συνομιλίας:

Ακολουθώ την πιο πάνω διαδικασία για να ανοίξω ένα παράθυρο συνομιλίας με μια από τις επαφές μου.

Γράφω το μήνυμα και πατώ το enter.

Πατώ τα πλήκτρα Alt και Tab, μια φορά για να μην βρίσκομαι εστιασμένος στο παράθυρο της συνομιλίας, ώστε να με ειδοποιήσει ο messenger όταν μου απαντήσει ο συνομιλητής μου.

Όταν ακούσω τον προειδοποιητικό ήχο ξαναπατώ τα πλήκτρα Alt και Tab, για να εμφανιστεί το παράθυρο συνομιλίας μπροστά μου και πάλι.

Πατώ μια φορά τα πλήκτρα shift και tab και μετά κάτω βέλος μέχρι να ακούσω την απάντηση.

Για να απαντήσω πατώ tab γράφω και πατώ Enter.

Για να τερματίσω μια συνομιλία:

Πατώ Escape (το παράθυρο επαφής κλείνει και τελειώνει η συνομιλία. Αν ο συνομιλητής μου μου ξαναγράψει θα εμφανιστεί και πάλι το παράθυρο, χωρίς την προηγούμενη συνομιλία να φαίνεται σε αυτό).

Για να αποστείλω Αρχείο μέσω του Windows Live Messenger

Μενού File (του παραθύρου συνομιλίας)

Επιλογή Send a single file και Enter.

Το παράθυρο που θα ανοίξει είναι το ίδιο με το Open της Word, για παράδειγμα. Ψάχνω το αρχείο που θέλω να στείλω και πατώ το Enter.

Για να παραλάβω ένα αρχείο που μου έχουν στείλει μέσω του Windows Live Messenger:

Στο παράθυρο της συνομιλίας το βρίσκω εκεί που βρίσκονται οι απαντήσεις του συνομιλητή μου.

Όταν το βρω πατώ τα πλήκτρα Alt και C για να το αποδεκτώ, Alt και V για να το αποθηκεύσω και Alt και D για να το απορρίψω.

Όταν το αποδεκτώ:

Όταν το αρχείο «κατεβεί», λαμβάνω γραπτό μήνυμα όπως όταν μου δίνει απάντηση ο συνομιλητής μου.

Μπαίνω στη λειτουργία Virtual Focus (num pad πλην) και με το κάτω βέλος πάω να το βρω.

Όταν βρεθώ πάνω του πατώ το διάστημα.

Στο παράθυρο που θα ανοίξει επιλέγω Open (με το αριστερό βέλος ή το tab) και πατώ Enter.

Μου το ανοίγει με την εφαρμογή με την οποία έχει δημιουργηθεί το συγκεκριμένο αρχείο (π.χ. MS Word για αν είναι Document). Χειρίζομαι το αρχείο ανάλογα (μπορώ π.χ. να το φυλάξω, να το επεξεργαστώ, να τυπώσω ή απλά να το κλείσω αφού το δω).

Για να καθορίσω την «κατάσταση» στην οποία βρίσκομαι:

Μενού File (κεντρικού παραθύρου)

Επιλογή Status

Από το υπομενού επιλέγω ανάμεσα στις πιο κάτω επιλογές:
On line
Busy
Be right back
Away
In a call
Out to lunch
Appear off line

Για να αποκλείσω μια επαφή (Block Contact):

Αυτό σημαίνει ότι, εγώ θα βλέπω αυτή την επαφή και την κατάσταση στην οποία βρίσκεται, αλλά η συγκεκριμένη επαφή, μέχρι εγώ να ακυρώσω τον αποκλεισμό, θα με βλέπει ως να μην είμαι συνδεδεμένος.

Πως θα το κάνω:

Στο κεντρικό παράθυρο του WLM (για Windows Live Messenger), επιλέγω με το Virtual Focus (Num Pad – και βελάκια πάνω κάτω) την επαφή που θέλω να αποκλείσω.

Όταν τη βρω τότε πατώ το Application Button για να εμφανιστεί το μενού. Αυτόματα η λειτουργία Virtual Focus απενεργοποιείται και με τα βελάκια πάνω κάτω μπορώ να μετακινηθώ στο μενού αυτό.

Βρίσκω την επιλογή: Block Contact και πατώ το Enter.

Αυτό θα ισχύει για τη συγκεκριμένη επαφή, κάθε φορά που θα χρησιμοποιώ τον WLM, μέχρι να ακυρώσω τον αποκλεισμό.

Για να καταργήσω τον αποκλεισμό επαφής (Unblock Contact):

Ακολουθώ τα ίδια βήματα με πιο πάνω μέχρι να βρεθώ στο μενού από όπου είχα επιλέξει Block Contact και αυτή τη φορά επιλέγω Unblock Contact που αντικατέστησε την προηγούμενη επιλογή. Πατώ το Enter και η επαφή αυτή θα με βλέπει πάλι ότι είμαι συνδεδεμένος.

Για να προσθέσω ψευδώνυμο σε μια επαφή (Add a Nickname):

Ακολουθώ και πάλι τα ίδια βήματα με πιο πάνω, αλλά αυτή τη φορά επιλέγω Add a Nickname.

Πατώ το Enter και γράφω κατευθείαν το όνομα που θέλω να βλέπω για την επαφή αυτή στη λίστα με τις επαφές μου στο κεντρικό παράθυρο του WLM.

Αφού γράψω αυτό που θέλω πατώ Enter.

Αν μετανιώσω, απλά πατώ escape πριν το Enter και ακυρώνεται η εντολή βγαίνοντας και από το μενού.

Αν θέλω να ξανά αλλάξω το όνομα κάνω τα ίδια βήματα.

Σημείωση: Από το μενού αυτό μπορώ να κάνω και άλλες ενέργειες που γίνονται από τα μενού του κεντρικού παραθύρου του WLM, όπως διαγραφή επαφής (delete contact), αποστολή άμεσου ή άλλου μηνύματος (send instant message or other), επεξεργασία επαφής (edit contact) κλπ.